Ar Boeing B-17 Flying Fortress, lesanvet «Kastell-nij» e brezhoneg, a oa ur charr-nij bombezer pounner amerikan implijet kenañ e-kerzh an Eil Brezel-bed. An nijadenn gentañ a choarvezas e 1935 hag implijet e voe adalek 1938 gant an United States Army Air Force. Gant ar re-se e voe bombezet kenañ kêrioù Europa, koulz en Alamagn evel Dresden, kêrioù ar Ruhr ha kêrioù e dalch an Alamaned evel porzhioù Brest, an Oriant ha Sant-Nazer.